**Mattin de stæ**

Ïso a testa

e a-a drita e a-a manciña

solo bellessa.

Nisciun sciou,

solo

o respio doçe do mâ

e o ciòcco di risseu

arrebellæ da-e onde.

Poei arrestà coscì.

Sospeisa.

Streuppiâ o tempo

fin à fâlo vegnî eterno.

Oh se Camoggi a me voesse ben

comme mi ne veuggio à lê!

**MATTINO D’ESTATE**

**Alzo la testa / e a destra e a mancina / solo bellezza // Nessun fiato / solo / il respiro dolce del mare /e il rumore dei sassi / trascinati dalle onde // Poter rimanere così / Sospesa / Distorcere il tempo / fino a farlo diventare eterno // Oh se Camogli mi volesse bene / come io gliene voglio!**